b"\n_START_ARTICLE_\nTokijska cesarska pala\xc4\x8da\n_START_PARAGRAPH_\nCesarska pala\xc4\x8da v Tokiu (\xe7\x9a\x87\xe5\xb1\x85 K\xc5\x8dkyo, dobesedno 'cesarska rezidenca') je primarna rezidenca japonskega cesarja. To je velik park, ki se nahaja v okraju Chiyoda v Tokiu v katerem je ve\xc4\x8d stavb, vklju\xc4\x8dno glavna pala\xc4\x8da (\xe5\xae\xae\xe6\xae\xbf Ky\xc5\xabden?), zasebna rezidenca cesarske dru\xc5\xbeine, arhiv, muzeji in drugi uradi._NEWLINE_Zgrajena je na mestu starega gradu Edo. Skupna povr\xc5\xa1ina vklju\xc4\x8dno s parki zna\xc5\xa1a 3,41 kvadratnih kilometrov. Leta 1980, v \xc4\x8dasu japonskega nepremi\xc4\x8dninskega balona, so pala\xc4\x8do vrednotili za ve\xc4\x8djo vrednost kot vse nepremi\xc4\x8dnine v dr\xc5\xbeavi Kaliforniji.\n_START_SECTION_\nGrad Edo\n_START_PARAGRAPH_\nPo kapitulaciji \xc5\xa1ogunata in obnovi Meid\xc5\xbei, so prebivalci, vklju\xc4\x8dno s \xc5\xa1ogunom Tokugawa Yoshinobu, morali izprazniti prostore gradu Edo. Ko je 26. novembra 1868 zapustil Kjotsko cesarsko pala\xc4\x8do, je cesar pri\xc5\xa1el na grad Edo na njegovo novo prebivali\xc5\xa1\xc4\x8de in ga preimenoval v grad T\xc5\x8dkei (\xe6\x9d\xb1\xe4\xba\xac \xe5\x9f\x8e T\xc5\x8dkei-j\xc5\x8d?). V tem \xc4\x8dasu se je Tokio prav tako imenovalo T\xc5\x8dkei. Cesar je ponovno od\xc5\xa1el iz Kjota v Tokio 9. maj 1869 in grad preimenoval v cesarski grad (\xe7\x9a\x87\xe5\x9f\x8e Koj\xc5\x8d?). _NEWLINE_Prej\xc5\xa1nji po\xc5\xbeari so uni\xc4\x8dili obmo\xc4\x8dje honmaru (\xe6\x9c\xac \xe4\xb8\xb8) - star bivalno-obrambni grad (sam je zgorel v Meireki po\xc5\xbearu leta 1657). V no\xc4\x8di 5. maja 1873 je po\xc5\xbear zajel pala\xc4\x8do nishinomaru (\xe8\xa5\xbf\xe3\x81\xae\xe4\xb8\xb8?, \xe2\x80\x98zahodni trakt\xe2\x80\x99) (prej \xc5\xa1ogunovo prebivali\xc5\xa1\xc4\x8de) in novo cesarsko pala\xc4\x8do. Nova je bila zgrajena na istem mestu leta 1888. Neprofitna organizacija za obnovo Edo-ja (NPO \xe6\xb1\x9f \xe6\x88\xb8 \xe5\x9f\x8e \xe5\x86\x8d \xe5\xbb\xba?) je bila ustanovljena leta 2004 z namenom, da zagotovi zgodovinsko pravilno rekonstrukcijo vsaj glavnega bivalnega gradu. Marca 2013 je Naotaka Kotake, vodja skupine, dejal, da\xc2\xa0\xc2\xbbglavno mesto potrebuje simbolno stavbo\xc2\xab\xc2\xa0in da skupina na\xc4\x8drtuje zbiranje donacij in podpisov peticije v podporo obnovi gradu. Na\xc4\x8drt rekonstrukcije je bil narejen na osnovi starih dokumentov. Cesarjeva osebna agencija v tem \xc4\x8dasu ni navedla ali bi projekt podprla.\n_START_SECTION_\nStara pala\xc4\x8da\n_START_PARAGRAPH_\nV obdobju Meid\xc5\xbei je ve\xc4\x8dina strukture gradu Edo izginila. Nekatere so podrli, da bi naredili prostor za druge stavbe, druge so uni\xc4\x8dili potresi in po\xc5\xbeari. Na primer, leseni dvojni most (\xe4\xba\x8c \xe9\x87\x8d \xe6\xa9\x8b Nij\xc5\xabbashi?) \xc4\x8dez jarek so nadomestili s kamnitim in \xc5\xbeeleznim mostom. Zgradbe cesarske pala\xc4\x8de zgrajene v obdobju Meid\xc5\xbei so bile lesene. Njihova zasnova je bila tradicionalna japonska arhitektura po zunanjem videzu, medtem ko je bila notranjost eklekti\xc4\x8dna me\xc5\xa1anica takratne mode japonskih in evropskih elementov. Strop velike dvorane je bil kasetiran z japonskimi elementi, v prostoru pa zahodnja\xc5\xa1ki stoli, mize in te\xc5\xbeke zavese. Tla v javnih prostorih so bila parket ali preproge, v stanovanjskih prostorih so uporabljali tradicionalne tatami preproge._NEWLINE_Glavna sprejemna dvorana je bila osrednji del pala\xc4\x8de. To je bila najve\xc4\x8dja stavba v kompleksu. Gostje so bili tam sprejeti na javne prireditve. Povr\xc5\xa1ina je bila ve\xc4\x8d kot 223 tsubo ali pribli\xc5\xbeno 737,25 m\xc2\xb2. V notranjosti je bil kasetiran strop v tradicionalnem japonskem slogu, medtem ko so bila tla iz parketa. Streha je bila oblikovan podobno Kjotski cesarski pala\xc4\x8di, vendar pa je bila pokrita z bakrenimi plo\xc5\xa1\xc4\x8dami namesto skodle iz japonske ciprese (Chamaecyparis obtusa)._NEWLINE_V poznem Taish\xc5\x8d in zgodnjem obdobju Sh\xc5\x8dwa, so dodali ve\xc4\x8d betonskih zgradb, kot je sede\xc5\xbe Ministrstva za cesarske zadeve in Tajni svet. Te strukture ka\xc5\xbeejo samo odtenke japonskih elementov._NEWLINE_Od leta 1888 do 1948 se je kompleks imenoval Pala\xc4\x8dni grad (\xe5\xae\xae\xe5\x9f\x8e Ky\xc5\xabj\xc5\x8d?). V no\xc4\x8di na 25. maja 1945 je bila ve\xc4\x8dina struktur cesarske pala\xc4\x8de uni\xc4\x8dena v bombnem napadu zavezni\xc5\xa1kih sil na Tokio. V mesecu avgustu 1945, v zadnjih dnevih druge svetovne vojne, je cesar Hirohito sklical Tajni svet in odlo\xc4\x8dal o predaji Japonske v podzemnem bunkerju v podzemlju pala\xc4\x8de imenovanem Njegovega veli\xc4\x8danstva knji\xc5\xbenica (\xe5\xbe\xa1 \xe6\x96\x87\xe5\xba\xab \xe9\x99\x84\xe5\xb1\x9e \xe5\xae\xa4 Obunko Fuzokushitsu?). _NEWLINE_Po uni\xc4\x8denju obse\xc5\xbene pala\xc4\x8de iz obdobja Meid\xc5\xbei, je bila nova glavna pala\xc4\x8dna dvorana (\xe5\xae\xae\xe6\xae\xbf Ky\xc5\xabden?) in rezidenca zgrajena na zahodnem delu obmo\xc4\x8dja v 1960-ih. Obmo\xc4\x8dje je bilo preimenovano v Cesarsko rezidenco (\xe7\x9a\x87\xe5\xb1\x85 K\xc5\x8dkyo?), leta 1948 pa je bil vzhodni del preimenovan v Vzhodni park (\xe6\x9d\xb1 \xe5\xbe\xa1\xe8\x8b\x91 Higashi-Gyoen?) in leta 1968 postal javni park leta 1968._NEWLINE_Notranje podobe stare Meid\xc5\xbeijeve pala\xc4\x8de, ki je bila uni\xc4\x8dena med drugo svetovno vojno\n_START_SECTION_\nDana\xc5\xa1nja pala\xc4\x8da\n_START_PARAGRAPH_\nSedanja Cesarska pala\xc4\x8da zajema manj\xc5\xa1i del nekdanjega gradu Edo. Sodobna pala\xc4\x8da Ky\xc5\xabden (\xe5\xae\xae\xe6\xae\xbf), na\xc4\x8drtovana za razli\xc4\x8dne cesarske vladarske funkcije in sprejeme, se nahaja v starem delu nishinomaru. Veliko bolj skromno prebivali\xc5\xa1\xc4\x8de sedanjega cesarja in cesarice se nahaja v parku Fukiage. Zasnoval ga je japonski arhitekt Sh\xc5\x8dz\xc5\x8d Uchii kot sodobno prebivali\xc5\xa1\xc4\x8de in je bilo kon\xc4\x8dano leta 1993. _NEWLINE_Razen Agencije za cesarske zadeve in Vzhodni park, je pala\xc4\x8da v glavnem zaprta za javnost. Vsako novo leto (2. januarja) in na cesarjev rojstni dan, se javnosti dovoli vstop skozi Nakamon (notranja vrata), kjer se zbirajo na trgu Kyuden Totei pred sprejemno dvorano Chowaden. Cesarska dru\xc5\xbeina se pojavi na balkonu pred mno\xc5\xbeico, cesar pa ima obi\xc4\x8dajno kratek nagovor v pozdrav in zahvalo obiskovalcem in jim \xc5\xbeeli dobro zdravje in blagoslov._NEWLINE_Vsako leto 1. januarja v pala\xc4\x8di poteka konvencije poezija, ki se imenuje Utakai Hajime.  Stari deli honmaru, ninomaru in sannomaru so zdaj vklju\xc4\x8deni v Vzhodni park, obmo\xc4\x8dje za javni dostop, kjer so tudi upravne in druge javne zgradbe._NEWLINE_Park Kitanomaru se nahaja na severu in je nekdanje severno obzidje gradu Edo. To je javni park, v njem je tudi dvorana Nippon Budokan. Na jugu so zunanji vrtovi cesarske pala\xc4\x8de (K\xc5\x8dkyo-gaien), ki so tudi javni park.\n_START_SECTION_\nPark Fukiage\n_START_PARAGRAPH_\nPark Fukiage nosi ime iz obdobja Edo in se uporablja kot stanovanjska povr\xc5\xa1ina za cesarsko dru\xc5\xbeino._NEWLINE_Pala\xc4\x8da Fukiage \xc5\x8cmiya (\xe5\x90\xb9 \xe4\xb8\x8a \xe5\xa4\xa7 \xe5\xae\xae \xe5\xbe\xa1\xe6\x89\x80) v severnem delu je bila prvotno rezidenca cesarja Showa in cesarice K\xc5\x8djun in se je imenovala pala\xc4\x8da Fukiage. Po smrti cesarja leta 1989 se je pala\xc4\x8da preimenovala v Fukiage \xc5\x8cmiya in je bila rezidenca cesarice vdove do njene smrti leta 2000. _NEWLINE_V obmo\xc4\x8dju pala\xc4\x8de so tri pala\xc4\x8dna sveti\xc5\xa1\xc4\x8da (\xe5\xae\xae\xe4\xb8\xad \xe4\xb8\x89 \xe6\xae\xbf Ky\xc5\xabch\xc5\xab-Sanden?). Deli cesarskih insignij Japonske se hranijo tukaj, sveti\xc5\xa1\xc4\x8de pa ima tudi versko vlogo pri cesarjevem ustoli\xc4\x8denju in poroki.\n_START_SECTION_\nVzhodni park\n_START_PARAGRAPH_\nVzhodni park je tam, kjer se nahaja ve\xc4\x8dina upravnih stavb za pala\xc4\x8do in zajema nekdanje podro\xc4\x8dje honmaru in ninomaru gradu Edo, skupaj 210.000 m\xc2\xb2. Tukaj je tudi cesarska Tokagakudo glasbena dvorana, glasbeni oddelek za upravne slovesnosti cesarske dru\xc5\xbeine, arhiv in oddelek za mavzoleje, objekti za stra\xc5\xbeo, kot je Saineikan dod\xc5\xbeo in muzej cesarskih zbirk._NEWLINE_Ve\xc4\x8d objektov, ki so bili dodani od obdobja Meid\xc5\xbei so s\xc4\x8dasoma odstranili zaradi ureditve Vzhodnega parka. Leta 1932 je bila zgrajena kuretake-ry\xc5\x8d kot spalnica za cesarske princese, pa tudi ta zgradba je bila odstranjena pred gradnjo sedanjih vrtov. Druge stavbe, kot so hlevi in stanovanja so bile odstranjene zaradi sedanje konfiguracije parka._NEWLINE_Gradbena dela so se za\xc4\x8dela leta 1961 z novim ribnikom v ninomaru, kot tudi popravilom in obnovo razli\xc4\x8dnih ohranjenih stolpov in objektov iz obdobja Edo. 30. maja 1963 je japonska vlada obmo\xc4\x8dje razglasila kot\xc2\xa0\xc2\xbbposeben zgodovinski relikt\xc2\xab\xc2\xa0v smislu zakona o varstvu kulturne objektov.\n_START_SECTION_\nT\xc5\x8dkagakud\xc5\x8d (glasbena dvorana)\n_START_PARAGRAPH_\nT\xc5\x8dkagakud\xc5\x8d (\xe6\xa1\x83 \xe8\x8f\xaf \xe6\xa5\xbd \xe5\xa0\x82?, 'dvorana breskovega cveta') se nahaja vzhodno od nekdanjega glavnega bivalnega gradu Edo v honmaru. Ta glasbena dvorana je bila zgrajena v spomin na 60. rojstni dan cesarice Kojun 6. marca 1963. Armiranobetonska stavba pokriva skupno povr\xc5\xa1ino 1.254 m\xc2\xb2. Dvorana je osmerokotne oblike in vsaka od njenih osmih zunanjih sten je okra\xc5\xa1ena z razli\xc4\x8dno zasnovanimi mozaik plo\xc5\xa1\xc4\x8dicami. Gradnja se je za\xc4\x8dela avgusta 1964 in je bila kon\xc4\x8dana februarja 1966.\n_START_SECTION_\nPark Ninomaru\n_START_PARAGRAPH_\nSimbolna drevesa, ki predstavljajo vsako prefekturo na Japonskem so posajena v severozahodnem vogalu obmo\xc4\x8dja ninomaru. Tak\xc5\xa1na drevesa so darovali iz vsake prefekture in jih je skupno 260 in 30 sort.\n_START_SECTION_\nSuwa no Chaya\n_START_PARAGRAPH_\nSuwa no Chaya (\xe8\xab\x8f \xe8\xa8\xaa \xe3\x81\xae \xe8\x8c\xb6\xe5\xb1\x8b) je \xc4\x8dajnica, ki se je nahajala v parku Fukiage v obdobju Edo. Preselili so jo v pala\xc4\x8do Akasaka po ponovni vzpostavitvi Meid\xc5\xbei, vendar je bila obnovljena na svojem prvotnem mestu leta 1912. Preselili so jo na sedanjo lokacijo ob urejanju Vzhodnega parka.\n_START_SECTION_\nKitanomaru\n_START_PARAGRAPH_\nPark Kitanomaru se nahaja na severu, na obmo\xc4\x8dju nekdanjega severnega obzidja gradu Edo. To je javni park in je mesto dvorane Nippon Budokan._NEWLINE_Ta park vsebuje bronast spomenik kneza Kitashirakawa Yoshihisa (\xe5\x8c\x97 \xe7\x99\xbd \xe5\xb7\x9d \xe5\xae\xae \xe8\x83\xbd \xe4\xb9\x85 \xe8\xa6\xaa\xe7\x8e\x8b Kitashirakawa-no-Miya Yoshihisa-shinn\xc5\x8d?)\n_START_SECTION_\nK\xc5\x8dkyo-gaien\n_START_PARAGRAPH_\nNa jugu so veliki zunanji vrtovi cesarske pala\xc4\x8de, ki so tudi javni park. V njih stoji bronast spomenik samuraja Kusunoki Masashige (\xe6\xa5\xa0\xe6\x9c\xa8 \xe6\xad\xa3 \xe6\x88\x90?)"